Lotte

Lotte – Pietų Korėjos tarptautinis konglomeratas, vykdantis veiklą įvairiose srityse: maisto pramonėje, prekyboje, logistikoje, finansų sektoriuje ir kitur. Lotte buvo įkurta 1948 m. Tokijuje korėjiečių verslininko Šin Kjokho (), kuris vėliau pagrindinę kompanijos būstinę perkėlė į Seulą. Lotte šiuo metu yra iš daugiau nei 60 kompanijų susidedantis konglomeratas, veiklą vykdantis ne tik Pietų Korėjoje ir Japonijoje, bet ir Kinijoje, JAV, Pietryčių Azijos šalyse, Europoje.Stuart D.B. Picken. Historical Dictionary of Japanese Business. 2016, Rowman & Littlefield, p. 248-249William D. Hoover. Historical Dictionary of Postwar Japan. 2011, Scarecrow Press, p. 168

Kompanijos pavadinimas yra kilęs nuo knygos Jaunojo Verterio kančios veikėjos vardo Šarlotė.Origin of Lotte, lottehotel.com

 Istorija 

Lotte buvo įkurta 1948 m. ir iš pradžių pardavinėjo kramtomąją gumą. Vėliau veiklą išplėtė į kitų saldumynų gamybą. Konditerija išlieka viena pagrindinių kompanijos veiklos sričių: Lotte yra didžiausias saldumynų gamintojas Pietų Korėjoje ir trečias Japonijoje;Stuart D.B. Picken. Historical Dictionary of Japanese Business. 2016, Rowman & Littlefield, p. 248-249 jai priklauso viena didžiausių Lenkijos šokolado gamintojų E. Wedel.Kraft sells Wedel business in Poland to Lotte Group, foodbev.com, 2010-06-28

1967 m. Lotte veikla išsiplėtė už Japonijos ribų, įkūrus padalinį Pietų Korėjoje – Lotte Confectionery kompaniją (vėliau į šią šalį buvo perkelta ir pagrindinė Lotte būstinė). Lotte perpirko ir prisijungė nemažai kitų Korėjoje veikusių saldumynų gamintojų, taip užimdama vis didesnę rinkos dalį. Pradėjus dominuoti šioje srityje, 1970-aisiais Lotte pradėjo investicijas į turizmo sektorių (viešbučių verslą) ir prekybą (prekybos centrų steigimą). XXI a. pradžioje šios veiklos plečiamos ir užsienyje: Lotte prekybos centrai (Lotte Mart ir Lotte Department) atidaryti Kinijoje, Indonezijoje, Vietname, Rusijoje ir kitur.John Dawson, Masao Mukoyama. Global Strategies in Retailing: Asian and European Experiences. 2014, Routledge, Chapter 6

Šiuo metu Lotte konglomeratui priklausančios kompanijos vykdo veiklą labai įvairiose srityse: nuo maisto ir gėrymų gamybos iki statybos ir chemijos pramonės.Stuart D.B. Picken. Historical Dictionary of Japanese Business. 2016, Rowman & Littlefield, p. 248

 Grupei priklausančios kompanijos 

Lotte konglomeratui priklauso virš 60 kompanijų. Tarp jų:Lotte Business, lotte.co.kr

 Lotte Capital
 Lotte Card
 Lotte Insurance
 Lotte Confectionery
 Lotte Department Store
 Lotte Hotels & Resorts
 Lotte Cinema
 Lotteria
 Lotte Mart
 Lotte Global Logistics

 Nuorodos 

Oficialus puslapis

 Šaltiniai 

Kategorija:Pietų Korėjos įmonės
Kategorija:Maisto pramonės įmonės